Document ID: /roh_data/filtered/swiss_laws_in_ROHinterleaved.jsonl.gz/5142

This text was translated from DE into Rumantsch Grischun.

Die Organe der Bundesversammlung und in deren Auftrag die Parlamentsdienste können zur Erfüllung ihrer Aufgaben Dienststellen der Bundesverwaltung beiziehen. Der Beizug erfolgt im Einvernehmen mit dem zuständigen Departement oder der Bundeskanzlei. Bei Differenzen entscheidet die Verwaltungsdelegation nach Anhörung des Bundesrates.

Ils organs da l’Assamblea federala e – per lur incumbensa – ils Servetschs dal parlament pon consultar posts da servetsch da l’administraziun federala per ademplir lur incumbensas. La consultaziun ha lieu en accord cun il departament cumpetent u cun la Chanzlia federala. En cas da differenzas decida la Delegaziun administrativa suenter avair tadlà l’avis da Cussegl federal.